section_heading: Životopis
paragraph_text: Grga Peroš rođen je 1983. godine u Zagrebu. Prapraunuk je hrvatskog povjesničara Ferde Šišića.<ref>maliRADIO & gost: Grga Peroš, pristupljeno 15. kolovoza 2020. U predškolskoj dobi započinje svoje glazbeno obrazovanje u zagrebačkoj školi funkcionalne muzičke pedagogije (FMP, danas Glazbeno učilište Elly Bašić), gdje 2001. godine završava i srednjoškolsko obrazovanje glazbenika teorijskog smjera. Godine 2002. upisuje dvopredmetni studij Filozofije i Indologije (2003. se prebacuje s Indologije na Informacijske znanosti) na Filozofskom fakultetu Sveučilišta u Zagrebu. Nakon tri godine učenja solo pjevanja kod Dubravke Krušelj Jurković, prof. pri GU Elly Bašić, 2011. godine upisuje studij solo pjevanja na Sveučilištu za glazbu i izvedbene umjetnosti u Grazu gdje 2015. završava bakalaureat (BA), te 2018. i magisterij (MA).